PTTCH ร่วง SCC วิ่งตามคาด
นักลงทุนแห่ขายหุ้น บริษัทปตท.เคมิคอล(PTTCH)&nbsp; และไล่ซื้อหุ้นบริษัท ปูนซิเมนต์ไทย(SCC) หลังบริษัทปูนซิเมนต์ไทยแจ้งการขายหุ้น
8 ธ.ค. 2553

นักลงทุนแห่ขายหุ้น บริษัทปตท.เคมิคอล(PTTCH)  และไล่ซื้อหุ้นบริษัท ปูนซิเมนต์ไทย(SCC) หลังบริษัทปูนซิเมนต์ไทยแจ้งการขายหุ้น
เช้าวันนี้  นักลงทุนแห่ขายหุ้น บริษัทปตท.เคมิคอล(PTTCH)  และไล่ซื้อหุ้นบริษัท ปูนซิเมนต์ไทย(SCC) หลังบริษัทปูนซิเมนต์ไทยแจ้งการขายหุ้นที่ถืออยู่ทั้งหมดในบริษัทปตท.เคมิคอลประมาณ  15.59% ของทุนชำระแล้วคิดเป็นจำนวน 236  ล้านหุ้น ในราคาหุ้นละ 140 บาท รวมเป็นเงินประมาณ 3.3 หมื่นล้านบาท ล่าสุดราคาหุ้น PTTCH  ซื้อขายที่บริเวณ 147 บาท ลดลง7 บาท หรือ 4.55%หลังจากร่วงลงไปแรงถึง 144.50 บาทขณะเดียวกันมีแรงไล่ซื้อหุ้น SCC ตั้งแต่เปิดตลาด ดันราคาทะยานขึ้นไปถึง 356 บาทก่อนย่อมาซื้ขายบริเวณ 350  บาท บวก3 บาท เพราะบริษัทคาดว่าจะมีกำไรประมาณ 8 พันล้านบาท และรับรู้กำไรในไตรมาส 4 ปีนี้หลังขายหุ้นPTTCH ออกมาทั้งหมด 
อย่างไรก็ตามตลาดหลักทรัพย์แห่งประเทศไทยขอให้ผู้ลงทุนติดตามรายละเอียดข้อมูลดังกล่าวจากข่าวของ SCC ในระบบข้อมูลของตลาดหลักทรัพย์ฯ วันที่ 8 ธันวาคม 2553